شەفەق
نیوز/ ئمڕوو سێشەممە، دەسکریا چالاکیەیل پانزەهەم پێشانگای ناودەوڵەتی سلێمانی، و سەرپەرشتیارەیل
پێشانگاگە باس بەشداریکردن فراوانیگ لەلایەن کۆمپانیایل ناوخوەیی و ناودەوڵەتی کردن.
زەریان
محمد قسەکەر پێشانگای ناودەوڵەتی سلێمانی ئەرا ئاژانس شەفەق نیوز وت: پێشانگاگە لە
١١ تا ١٦ی تەشرین یەکەم وەردەوامە.
محمد
وتیش: پێشانگاگە خوەراک و کەرەستە و چشتەیل کشتوکاڵی گرێدەو، تەنانەت بەشیگ لە کۆمپانیایل
ماشینیش لە نمایشکردن بەرهەمیان لە پێشانگاگە بەشداری کەن.
هەمیش
وت: پێشانگاگە بەشداریکردن زیاتر لە ١٥٠ کۆمپانیا لە ١٢ دەوڵەت عەرەبی و بیگانە وەخوەی
دوینێد، وەگەرد بەشداریکردن کۆمپانیایل ناوخوەیی.
محمد
دیاری کرد ک گشت ئەو دەوڵەتەیلە ک لە پێشانگاگە بەشداری کەن، وەکالەت تایبەت لە سلێمانی
دیرن، ئەوەیش لەوەر ئەو وازبوین بازرگانیە ک سلێمانی لەبان دەوڵەتەیل جەهان دیرێدەی.
قسەکەر
پێشانگاگە وتیش: پێشانگای ئمساڵ وە پشتگیریکردن وەزارەتەیل بازرگانی عراق و هەرێم
کوردستان و دەسەی بەرهەمهاوردن ئەنجام دریا، دیاری کرد ک پێشانگاگە لە ساعەت دەی شەوەکی
تا هەفت ئیوارەی دەرەیلی ئەرا هاووڵاتیەیل وازە، و گشت بەرهەمەیل وە نرخ ئەرزان فرووشیەێد.
